Bozsolé típusú Cabernet Franc Nouveau 2025

2025-12-08T18:54:03+01:00

Type: Cabernet
Price: 3790.00

A 2025-ös Bozsolé típusú Cabernet Franc Nouveau friss, gyümölcsös karakterével és könnyed eleganciájával hódít. Illatában piros bogyós gyümölcsök jelennek meg, melyeket finom fűszeres jegyek kísérnek. Kóstolva lendületes, üde és selymes textúrájú, alacsony tanninokkal, így remek választás baráti beszélgetésekhez vagy könnyed ételek mellé. A fajta fiatalos arcát mutatja, azonnali fogyasztásra csábít.

Hogyan készül a Cabernet Franc Nouveau?

Röviden: széndioxidos macerációval

A gondolat Ausztráliában szerzett tapasztalatokból ered, de a technológia eredetileg nagyon is európai, Franciaországból ered a Beajolais borvidékről. A szőlőt kézzel szedjük, óvatosan nyomásálló tartályba helyezzük és széndioxiddal töltjük fel. Az oxigénszegény környezetben a sértetlen bogyók belsejében kezdődik a lassú erjedés. 3% alkoholtartalomnál a fürtöket kitároljuk, bogyózzuk, préseljük, majd irányított körülmények között kierjesztjük. Nincs áztatás, nincs érlelés, azonnal palackozzuk. Az így kapott friss, ropogós, gyümölcsös bor tannin tartalma alacsony, enyhén hűtve azonnal fogyasztható. Hosszú ideig nem célszerű tárolni.